Opdateret: Vejdirektoratet melder om, at trafikken igen kan køre frit på motorvejen. En campingvogn er blevet påkørt og står på tværs af vejbanen på motorvejen i sydgående retning lige efter Limfjordstunnelen. Man kan dog stadig køre ad motorvejen, da nødsporet er blevet åbnet. Politiet melder om, at trafikken glider, men at det går langsomt. Dog har politiet startet oprydningsarbejdet og melder, at campingvognen er ved at være klar til at blive flyttet. Så der burde ikke gå lang tid, før trafikken igen kan glide frit. Campingvognen blev påkørt bagfra af en personbil og endte på tværs af vejbanen. Der er ikke kommet nogen til skade i forbindelse med ulykken. Politiet kender endnu ikke årsagen til ulykken.

Opsummering:
En campingvogn er blevet påkørt på motorvejen i sydgående retning lige efter Limfjordstunnelen og holder på tværs af vejbanen.